LEGISLATÍVNA RADA VLÁDY
     SLOVENSKEJ REPUBLIKY

								Na rokovanie vlády SR
								dňa 12. októbra 2005
								K materiálu č. 13729/2005
								K bodu č. 3

S T A N O V I S K O

k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 446/2001 Z. z.  o majetku vyšších územných celkov v znení zákona č. 521/2003 (tlač 1243)

I.

Podľa § 70 ods. 2 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov požiadal listom predseda Národnej rady Slovenskej republiky predsedu vlády Slovenskej republiky  o zaujatie stanoviska vlády Slovenskej republiky k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 446/2001 Z. z.  o majetku vyšších územných celkov v znení zákona č. 521/2003 (tlač 1243).
Na rokovanie vlády Slovenskej republiky predkladá predmetný návrh podpredseda vlády a minister financií Slovenskej republiky Ivan Mikloš.

II.

Cieľom predloženého návrhu zákona je doplniť do § 9 ods. 5 zákona o majetku vyšších územných celkov ďalší subjekt - obec, do vlastníctva ktorého by vyšší územný celok mohol previesť svoj majetok bez vykonania obchodnej verejnej súťaže.
V dôvodovej správe sa uvádza, že návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná.
Predložený návrh novely zákona nepredpokladá zvýšené nároky na finančné prostriedky zo štátneho rozpočtu, čo potvrdilo ministerstvo financií listom zo dňa 11. júla 2005.

Ministerstvo financií Slovenskej republiky odporúča vláde Slovenskej republiky vysloviť s predloženým poslaneckým návrhom zákona súhlas.

Legislatívna rada vlády Slovenskej republiky prerokovala predmetný návrh zákona na svojom zasadnutí dňa 4. októbra 2005 a odporučila vláde Slovenskej republiky vysloviť súhlas s návrhom skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 446/2001 Z. z.  o majetku vyšších územných celkov v znení zákona č. 521/2003 (tlač 1243) s jednou pripomienkou.

III.

Návrh

STANOVISKO
vlády Slovenskej republiky

k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 446/2001 Z. z.  o majetku vyšších územných celkov v znení zákona č. 521/2003 (tlač 1243).

Vláda Slovenskej republiky súhlasí s návrhom skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 446/2001 Z. z.  o majetku vyšších územných celkov v znení zákona č. 521/2003 (tlač 1243) s touto pripomienkou:

K čl. II
-	dátum účinnosti zákona je potrebné určiť na 1. január 2006.

Bratislava 6. októbra 2004
Vypracoval: Martin Hatala

Schválil:     Štefan Grman
                 generálny riaditeľ
             sekcie vládnej legislatívy

Daniel L i p š i c
podpredseda vlády SR,
minister spravodlivosti SR
a predseda Legislatívnej rady vlády SR